Откриха череп на 8000 години, в който има останали следи от мозък | Световни Загадки
Откриха череп на 8000 години, в който има останали следи от мозък
Наука / 02 авг. 2014
Норвежки археолози откриха череп, който се предполага, че е на 8 хил. години и който съдържа следи от мозъчно вещество, съобщава британският вестник „Индипендънт“.
Находката от обекта в Стоке, Норвегия, може да даде данни за живота през каменната епоха, период продължил около 3,4 милиона години, който е приключил преди 4000 – 8000 години.
Все още е твърде рано да се каже дали останките са на човек или на животно, но ранните тестове датират черепа около 5900 г. пр.н.е., което поставя находката в каменната ера.
Ръководителят на разкопките Гауте Реитан заяви, че уникалният череп съдържал сиво вещество, което се оказало мозъчно вещество. Той обаче подчерта, че все още не е възможно да се установи дали то принадлежи на човешко същество.
„Твърде рано е да се каже дали черепът е човешки или животински. Ще имаме нужда от помощта на експерти по костите“, коментира Реитан.
Близо до черепа с останките от мозък са намерени четири обгорели човешки скелета в седимент, който е резултат от тектонична дейност.
Вероятно в района е имало пожар, който е извлякъл кислорода около телата и е довел телесните течности до точка на кипене.
Подобни находки са много редки, защото мозъкът се разгражда бързо. Най-старият известен запазен мозък е на 4000 години. Намерен е в Западна Турция.
Археолози откриха най-стария телескоп в света